ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
„ისინი მე ვერ გამტეხენ,“ – აცხადებს პატიმრობაში მყოფი აზერბაიჯანელი ჟურნალისტი ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2015 წლის 9 სექტემბერი   ავტორი: სამირა აჰმედბეილი
სასამართლოზე ხადიჯა ისმაილიმ, რომელსაც მოსამართლეებმა შვიდწელიწად-ნახევარი მიუსაჯეს განაცხადა, რომ მოწმეებს გაყალბებული ჩვენებები ზეწოლის შედეგად მიაცემინეს.
ხადიჯა ისმაილოვა 2013 წლის 6 იანვრის პროტესტის დროს ბაქოში (წყარო: civil-forum.az)
ცნობილი აზერბაიჯანელი ჟურნალისტი ხადიჯა ისმაილი, რომელიც ერთი ბრალდებით იყო დაკავებული, ცხრა თვის შემდეგ სულ სხვა მუხლით გაასამართლეს.
1 სექტემბერს ბაქოს სასამართლომ ისმაილის შვიდწელიწად-ნახევარი მიუსაჯა. ის 2014 წლის დეკემბერში დააკვეს და ბრალად „ადამიანის თვითმკვლელობამდე მიყვანა“ წაუყენეს. თუმცა, პროკურატურას საქმის „შეკერვა“ გაუჭირდა, მით უმეტეს, რომ „მსხვერპლმა“ სასამართლომდეც და სასამართლო პროცესზე ჩვენების მიცემის დროსაც განაცხადა, რომ საჩივრის უკან გატანა უნდოდა, რადგან მისი თქმით, ისმაილის წინააღმდეგ საჩივარი მას იძულებით დააწერინეს.
გათავისუფლების ნაცვლად, ისმაილი საპატიმროში დარჩა, ოღონდ ამჯერად სხვა ბრალდებების საფუძველზე, რომელთა შორისაც არის თანხების გაფლანგვა და გადასახადებისათვის თავის არიდება. ანალოგური ბრალდებებით იმყოფებიან პატიმრობაში ხელისუფლების სხვა ოპონენტებიც, მათ შორის ლეილა და არიფ იუნუსები.
ისმაილი თვითმკვლელობამდე მიყვანის მუხლით წაყენებული ბრალდებით გაამართლეს, რაც მისი ადვოკატის, ფარიზ ნამაზლის აზრით, წინგადადგმული ნაბიჯია, რადგან აზერბაიჯანულ სასამართლოებს ძირითადად გამამტყუნებელი განაჩენები გამოაქვთ. „აშკარად არ უნდოდათ, რომ სრული ფარსი გამოსულიყო“.
ნამაზლი განაჩენის გასაჩივრებას აპირებს.
ისმაილი ყოველთვის აღნიშნავდა, რომ მისი დაპატიმრება ხელისუფლების მაღალჩინოსნების ფინანსური დანაშაულების გამოძიებას უკავშირდებოდა.
სასამართლოში სიტყვით გამოსვლისას ისმაილიმ განაცხადა, რომ სასამართლო პროცესზე გამოაშკარავდა სიმართლე – „სისხლის სამართლის საქმე იყო შეთითხნილი, მოწმეებზე განხორციელდა ზეწოლა, ჩვენებები მიღებული იყო ძალდატანებით და ზოგიერთ შემთხვევაში ხელმოწერებიც გააყალბეს.“
მისი თქმით, ხელისუფლებამ მას ვერაფერი მოუხერხა. „ისინი იქექებოდნენ ჩემს პირად ცხოვრებაში, მაგრამ ვერ გამტეხეს. მაშანტაჟებდნენ, მაგრამ არ ავყევი. თხუთმეტი ან ოცდახუთი წელიც რომ მომისაჯონ ვერ გამტეხენ,“ – განაცხადა მან.
პროკურორები ისმაილის საუბარს აწყვეტინებდნენ, თუმცა ის მაინც აგრძელებდა. მოსამართლეებმა კი სასამართლო დარბაზი ისე დატოვეს, რომ მას ჯერ საუბარი არ ჰქონდა დასრულებული.
ხადიჯას დედა, ელმირა იყო იმ მცირერიცხივანთა შორის, რომელთაც სასამართლოზე დასწრების უფლება მისცეს.
„ხადიჯა განაჩენს ჩვეული სიმშვიდით ისმენდა და იღიმოდა, როგორც ყოველთვის,“ – განაცხადა მან სასამართლოს შემდეგ. „ადამიანებს, რომლებიც სამართლიანობისთვის იბრძვიან შესწევთ უნარი აიტანონ წართმევაც და სასჯელიც. ის დააპატიმრეს, მაგრამ მის გაჩუმებას ვერ შეძლებენ.“
ოპოზიციური პარტია სახალხო ფრონტის ლიდერი ალი ქარიმლი აცხადებს, რომ ხელისუფლებამ ჟურნალისტი ციხეში ჩასვა „მისი გამოძიებებისთვის შურის საძიებლად, რათა არ მომხდარიყო მათი კორუფციული საქმიანობის გამოაშკარავება.“
„თუმცა, ისინი შეცდნენ,“ – დასძინა მან. „რეპორტიორები საერთაშორისო საგამომძიებლო ჟურნალისტური ორგანიზაციიდან ამჟამად მუშაობენ ხადიჯას დაუსრულებელ გამოძიებებზე. ხუთი თუ ექვსი სქელტანიანი საქმე უკვე დაიბეჭდა მისი დაპატიმრების შემდეგ.“
ამ გამოძიებების შესახებ ინფორმაციის ნახვა შესაძლებელია ხადიჯას პროექტში.
პრეზიდენტ ილჰამ ალიევის მრჩეველმა ალი ჰასანოვმა გამოხატა წუხილი იმის გამო, რომ ვიღაცები სასამართლოს პოლიტიზებას ცდილობენ. ისმაილი ხომ, ბოლოს და ბოლოს, დამნაშავედ ცნეს იმ ბრალდებებით, რომლებიც აბსოლუტურად არ არის დაკავშირებული ჟურნალისტობასთან, განუცხადა მან საინფორმაციო სააგენტო APA-ს.
მისი თქმით, აზერბაიჯანის ხელისუფლება დამოუკიდებელი მედიის მშენებლობით არის დაკავებული, რომელშიც ჟურნალისტები დაბრკოლებების გარეშე შეძლებენ მუშაობას. მისი სიტყვებით, ჟურნალისტები არასოდეს იდევნებოდნენ მათი საქმიანობის გამო, ამიტომ „მიუღებელია რეალობის დამახინჯების მცდელობა“ და სურათის წარმოდგენა ისე, თითქოს ჟურნალისტებს დევნიან.
ჰასანოვი თითს იშვერს და ადანაშაულებს „გარკვეულ საერთაშორისო ორგანიზაციებს, ზოგიერთი ქვეყნის ოფიციალურ წარმომადგენლობებს და მთელ რიგ საერთაშორისო უფლებადამცველ ორგანიზაციებს.“
მართლაც, იმ ორგანიზაციათა ჩამონათვალი, რომლებმაც განაჩენი გააპროტესტეს საკმაოდ წამომადგენლობითია.
აშშ სახელმწიფო დეპარტამენტი გავრცელებულ განცხადებაში აღნიშნავს, რომ ისინი „ძალიან შეწუხებული არიან“ გამოტანილი განაჩენის გამო და ასევე იმ „ანგარიშების გამო, რომლებიც გამოძიებისა და სასამართლოს მიმდინარეობის დროს მომხდარ დარღვევებს ეხება, მათ შორის მოწმეების ჩვენებების და სხვა მნიშვნელოვანი მტკიცებულებების გაქრობა.“
„ეს საქმე არის აზერბაიჯანაში სისტემატურად მიმდინარე ადამიანის უფლებათა დარღვევების, მათ შორის პრესის თავისუფლების შეზღუდვის, კიდევ ერთი მაგალითი.“
მსგავსი განცხადებები გაავრცელეს ევროპის საბჭომ და ეუთომაც, რომელთა წევრიც არის აზერბაიჯანი.
ევროსაბჭოს გენერალური მდივნის ტორბიონ იაგლანდის პრესსპიკერი აცხადებს, რომ ის გადაწყვეტილების დეტალურად გაცნობას მოითხოვს და საუბრობს „აზერბაიჯანული სასამართლო სისტემის სისტემურ ნაკლოვანებებზე და ადამიანის უფლებათა დამცველების და ჟურნალისტების წინააღმდეგ აღძრული საქმეების საშიშ ტენდენციაზე, რაც სავალალო შედეგემდე მიიყვანს ქვეყანაში გამოხატვის თავისუფლებას.“
ეუთოს საპარლამენტო ასამბლეის დემოკრატიისა და ადამიანის უფლებათა კომიტეტის თავმჯდომარე იზაბელ სანტოსი ისმაილის დაუყოვნებლივ გათავისუფლებას მოითხოვს.
„ქ-ნი ისმაილოვას მისი საქმიანობის გამო არაერთი ჯილდო აქვს მიღებული. თავისი ქვეყნის სასამართლო სისტემისგან კი ჯილდოდ ციხეში გრძელვადიანი პატიმროება მიიღო. ჩემთვის ნათელია, რომ ეს არის პოლიტიკურად მოტივირებული პასუხი ისმაილოვას საქმიანობაზე, რომელიც ქვეყნის ლიდერ საჯარო პირებს კორუმპირებულ საქმიანობაში ამხელდა.  ყოველი დევნილი ან დაპატიმრებული ჟურნალისტით, უფლებადამცველით ან სამოქალაქო საზოგადოების აქტივისტით აზერბაიჯანი სულ უფრო და უფრო შორდება დემოკრატიულ ღირებულებებს და ეუთოს ადამიანის უფლებათა ვალდებულებებს,“ – განაცხადა სანტოსმა.
სასამართლოს განაჩენს საკმაოდ მკაცრი განცხადებებით გამოეხმაურნენ ორგანიზაციები რეპორტიორები საზღვრებს გარეშე და Human Rights Watch. ეს უკანასკნელი აზერბაიჯანისთვის ევროსაბჭოს საპარლამენტო ასამბლეაში ხმის მიცემის უფლების ჩამორთმევის მოწოდებითაც კი გამოვიდა. Human Rights Watch-ის აღმასრულებელი დირექტორის კენეტ როტის განცხადებით, ამ გადაწყვეტილებით „აზერბაიჯანმა აჩვენა, რომ მზადაა ძირი გამოუთხაროს კანონს, ოღონდაც მის მიმართ კრიტიკულად განწყობილ ადამიანებზე იძიოს შური.“
სამირა აჰმედბეილი თავისუფალი ჟურნალისტია აზერბაიჯანში.
Click to share on Twitter (Opens in new window)
Click to share on Facebook (Opens in new window)
სამირა აჰმედბეილი, IWPR-ის რედაქტორი აზერბაიჯანში.
აზერბაიჯანი: თვითმკვლელობების საგანგაშო სტატისტიკა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.